R O M Â N I A                                                                                                  PROIECT                                                                                                                                                                                                                                               
JUDEŢUL TIMIS                                                                                              

CONSILIUL LOCAL AL ORAȘULUI DETA

H O T Ă R Â R E A
privind propunerea criteriilor pentru stabilirea ordinii de prioritate în soluţionarea cererilor de locuinţe şi în repartizarea locuinţelor pentru tineri, destinate închirierii, în oraşul Deta.

Analizând temeiurile juridice, respectiv:

a) art. 14, alin. (7) din H.G. nr. 962/2001 pentru aprobarea Normelor metodologice pentru punerea în aplicare a Legii nr. 152/1998 privind înfiinţarea Agenţiei Naţionale pentru Locuinţe, cu modificările şi completările ulterioare;           

b) art. 129, alin. (6), litera b) și alin. (7), litera q) din O.U.G. nr. 57/2019 privind Codul Administrativ, cu modificările și completările ulterioare.
Ținând cont de:
a) referatul de aprobare nr. 4582/10.05.2022 al Primarului orașului Deta, în calitatea sa de inițiator;

b) raportul Compartimentului Asistenţă socială şi relaţii cu publicul din cadrul Aparatului de specialitate al Primarului orașului Deta, înregistrat sub nr. 4588/10.05.2022 privind propunerea criteriilor pentru stabilirea ordinii de prioritate în soluţionarea cererilor de locuinţe şi în repartizarea locuinţelor pentru tineri, destinate închirierii, în oraşul Deta.
c) avizul consultativ al Comisiei sociale a Consiliului local.
În temeiul art. 139 și art. 196, alin. (1), litera a) din O.U.G. nr. 57/2019 privind Codul Administrativ, cu modificările și completările ulterioare.
Consiliul local al orașului Deta adoptă prezenta hotărâre:

Art.1. Se propun criteriile pentru stabilirea ordinii de prioritate în soluţionarea cererilor de locuinţe şi în repartizarea locuinţelor pentru tineri, realizate prin Agenţia Naţională pentru Locuinţe, destinate închirierii, în oraşul Deta, în cadrul Programului de construcţii locuinţe pentru tineri destinate închirierii, conform anexei care face parte integrantă din prezenta hotărâre.
Art.2. Prezenta hotărâre se comunică, prin intermediul secretarului general al orașului, în termenul prevăzut de lege:
- Instituţiei Prefectului - Judeţul Timiş;

- Primarului oraşului Deta;

- Ministerului Dezvoltării Regionale şi Administraţiei Publice;

- Compartimentului Administraţie publică locală, protocol;

- Compartimentului Asistenţă Socială şi relaţii cu publicul al Primăriei oraşului Deta ;

- prin publicare pe site-ul www.detatm.ro - Monitorul Oficial Local.

            INIȚIATOR PROIECT,                                   AVIZEAZĂ PENTRU LEGALITATE:

                  Petru ROMAN,                                               Secretarul general al orașului Deta    

                        Primar.                                                                   Coralia SCULEAN.
